אהובתי 
אהובתי, רחקו ממני עינייך; עוד מעט ואשכח מה צבעיהן; עוד מעט ותאבדנה לי פנייך; אני שבאצבעותיי רשמתי את תוויהן; מה אעשה, מה אעשה, בידי; אהובתי, בחדרי מתארח הצער; והעצב מדפק לו על דלתי; עוד בי סתיו גם כשהאביב בשער; אני שלשמחה תמיד קראתי אחותי; מה אעשה, מה אעשה, ביגוני; אהובתי, את הלכת ואני לא יודע; איך יבוא לב שבור על תיקונו; את קולך שוב אינני שומע; אני שבכל מאודי נעניתי לניגונו; מה אעשה, מה אעשה, בלי ניגון; 